Boiotia — Akraiphia — ca. 42 AD? — BCH 59 (1935) 438-452
Region: Central Greece (IG VII-IX) — Megaris, Oropia, and Boiotia (IG VII) 

αγαθη τυχη. αρχοντος εν ακρηφιοις διος σωτηρος του μετα αφροδισιον το. τειμαι και δωρηαι αι δοθεισαι υπο της πολεως. οι αρχοντες και οι συνεδροι ειπαν επιδη αι προσοδο[ι κ]ατα το παρον ενλιπουσιν δι δε την προσηκουσαν τω θεω απολλωνι πτωιωι και τιβεριω καισαρι σ[ε]βαστω γερμανικω γενεσθαι θυσιαν πορος δε ουδεις ευρισκετο οθεν τα εις τους θεους επιτελεσθη ουτως δημητριος λεωνιδου και ε[μ]πεδων εμπεδωνος υπεσχοντο εκ των ιδιων ποιησιν τη πολι το ε[ιθ]ισμενον αριστον εις ο απεδοντο αυτοις τα εκ της πρεπιδου αγωνοθεσιας ονοματα α και δημητριος λεωνιδου και εμπεδων εμπεδωνος ταυτ[α] μεν εχαρισαντο τω γυμνασιω το δε αριστον εκ των ιδιων εποιησαν δι ο και δεδογμενον ειναι τοις τε αρχουσι και συνεδροις και τω δημω θειναι αυτους στηλην εν τω γυμνασιω ενχαραξαι τε το ψηφισμα και τηνδε την επιγραφην δημητριος λεωνιδου και εμπεδων εμπεδωνος εις τη[μ] προσοδον του γυμνασιου δηναρια ερμη και ηρακλει και τιτω κλαυδιω καισαρι σεβαστω γερμανικω εκ των ιδιων ανεθηκαν. οι αρχοντες και οι συνεδροι ειπαν της οφιλομενης απασι τιμης τοις εις την πατριδα ευψυχως διατηθισιν και της δεουσης φιλανθρωπιας αξιου[ς] οντας μεταλαμβαν[ι]ν οπερ εστιν ακρηφιευσιν ακοπιατον και εν τω παροντι καιρω [τ]ην καθηκουσαν εποιησαμεθα προνοιαν ινα [τ]ο τε αρχαιον της ευγενιας σωζομεν τη τε καλοκαγαθια των ανδρων μαρτυρησ[ο]μεν του γαρ ενσταντος ενιαυτου διος σωτηρος του μετα αφροδισιον το εν τη της χωρας απωλεια δεομενης της πολεως αρχειων εμπεδων εμπεδωνος και δημητριος λεωνιδου και παμφιλος σωτηριχου παρακληθεντες επεδεξαντο την της πολεμαρχιας αρχην συνιδον[τ]ες δε την της πολεως στενοτητα αυταιρετους αρχας προσελαβον την τε αγορανομιαν και την εις το αλιμα επιμελειαν και τοις μεν ειθισμενοις ατακτως υπουργειν τη πολι καπηλοις τε και μαγειροις και αρτοκοποις εκ των ιδιων επηρκεσαν δοντες τοις μεν αρτοκοποις σιτον τοις δε λοιποις αργυριον εις την ενιαυσιον χρησιν ατοκον δι ων ημις της ανελλιπους ευωνιας μετελαβομεν το τε αλιμμα λαμπρως και μεγαλοψυχως παρεσχον αλιφο[ν]τες ελαιω μεν εφθω πεπληρωμενω της των αρωματων αφθονιας θεντες και λευκον εις τ[ην] μετ αδιας χρησιν δι α δη παντα δεδογ[με]νον ειναι τοις τε αρχουσι και συνεδροις και τω δημω δεδοσθαι αυτοις τοπους εν τω γυμνασιω και εν ω αν αλλω θελωσιν επισημω τοπω εικονας τε αναθιναι εν οπλοις επιχρυσοις επιγραφοντες επιγραφην η πολις ακραιφιεων εμπεδωνα εμπεδωνος κα[ι] δημητριον λεωνιδου και παμφιλον σωτηριχου αρετης ενεκεν και ευεργεσιας της εις εαυτην. ενχαραξα[ι] τε και εις στηλην τα τε ψηφισματα κ[αι] τας επιγραφας και θειναι εις το γυμνασιον εις ον αν βουλωνται τοπον.